Keskustelu:Luettelo Italian kunnista

message: Tätä Wikipedian pisintä sivua on katsottu keskimäärin kerran päivässä (lukuun sisältyvät muokkauskerrat ja niiden vierailut, jotka haluavat nähdä millainen on Wp:n pisin sivu). Onko aiheellista säilyttää näin epäkiinnostava luettelo? --Risto hot sir (keskustelu) 21. heinäkuuta 2017 kello 22.05 (EEST)
replies: text: Itse pidän tätä artikkelia ongelmallisena ennen kaikkea käyttökelpoisuuden ja päivitettävyyden kannalta:

text: * Käyttökelpoisuus: Mihin käyttää 8 000 rivin luetteloa, jonka latautumiseenkin menee yli kymmenen sekuntia - Italian jotakin kuntaa etsiessä voi sitten todeta, että eihän tästäkään ole artikkelia? Kunta-artikkeleita on alle 500 eli alle 5 prosentista kunnista (Luokka:Italian kunnat).

text: * Päivitettävyys: Nykyartikkeli on käännetty vieraskielisestä. Kuka viitsii ylläpitää luetteloa, jos ensimmäinenkin versio on puutteellinen? Tällä hetkellä Italian kunnista on maakuntakohtaiset luettelot mallineissa, esim. "Malline:Veronan maakunta", yhteensä 107 erillistä luetteloa. Tämän tyyppiset luettelot ovat ylläpidettävissä kohtuutyöllä. Samalla mallineesta näkee selkeästi, mistä kunnista on artikkeli.

text: Olen artikkelin poistamisen kannalla em. syistä. Vähäinen käyttö ei mielestäni ole peruste - lukemattomia artikkeleita lienee Wikissä kuukausittain tuhansia. --Huhdanjo (keskustelu) 22. heinäkuuta 2017 kello 10.54 (EEST)
replies: text: :Artikkelin latauskerrat jollain aikavälillä eivät todellakaan ole mikään poistosyy. Tämän keskustelun aloittaja vaikuttaa lähinnä ehdottelevan poistoja vastauksena hänen itse tekemiensä sivujen poistoihin.--Fotogurachan (keskustelu) 23. heinäkuuta 2017 kello 00.46 (EEST)
replies: text: ::Onhan se noloa, jos ulkomaalaiset haluavat katsoa mikä on Suomi-Wikipedian pisin sivu, ja löytävät tämäntasoista, mikä ei näytä ketään kiinnostavan. Merkittävästä sivusta ollaan kiinnostuneita. --Risto hot sir (keskustelu) 23. heinäkuuta 2017 kello 03.57 (EEST)
replies: text: :::Onhan tällä sivulla (Huhdanjon mainitsemia) ongelmia, mutta sinun perustelusi ovat täysin väärät. Wikipediassa on paljon artikkeleja selvästi merkittävistä asioista, (esim. eläinlajeista) joita luetaan vielä harvemmin kuin tätä. Tällä logiikalla suuri osa Wikipedian tiede- ja historia-artikkeleista menisi poistoon kun niillä on ”vain” 1-2 latausta viikossa (mikä ei todellakaan ole sama kuin että ketään ei kiinnosta). Lisäksi kun ottaa huomioon että sivun latauskerrat kertyvät siten, että yhden saman sivua katsovan käyttäjän jokainen päivitys, muokkaus ja muokkauksen esikatselu on oma latauskertansa, voi yksi ainoa sivun käyttäjä helposti vääristää tilastoja. Siksi sivun latauskerrat eivät kerro mitään sivun aiheen merkittävyydestä.--Fotogurachan (keskustelu) 23. heinäkuuta 2017 kello 09.56 (EEST)

text: Käsitykseni artikkelin tarpeettomuudesta kypsyi kevään ja kesän aikana käytyäni läpi Italian kunta- ja maakunta-artikkelit ja tehtyäni niihin sekä niihin liittyviin artikkelihin pari tuhatta pääosin päivitysmuokkausta. Tähän kuntaluetteloon en halua koskea, sillä tarvittava työmäärä ei ole missään suhteessa saavutettavaan hyötyyn nähden. En tiedä ehdotuksen tekijän taustoja ja motiiveja - ehdotus sattui olemaan minulle ajankohtainen ja siksi otin kantaa.--Huhdanjo (keskustelu) 23. heinäkuuta 2017 kello 08.14 (EEST)
replies: text: :Olen tutkinut sivun latauskertoja: samalta koneelta tai kännykältä kertyy vain yksi latauskerta päivässä vaikka muokkaisi 100 kertaa. Kokeilepa! --Risto hot sir (keskustelu) 23. heinäkuuta 2017 kello 12.13 (EEST) - Kiinnostuin asiasta, koska loka-marraskuussa viime vuonna Wikiquoten katsotuimpien kielten listalle kohosivat esim. katalaani ja kymri (kymmeniä tuhansia vierailuja). Joulukuussa ongelma näyttää korjatun. --Risto hot sir (keskustelu) 23. heinäkuuta 2017 kello 13.52 (EEST)
Tämäntapaiset luettelot kannattaa tehdä Listerialla hyödyntäen Wikidataa (jossa asukasluvut ym. päivitetään paremmin). Stryn (keskustelu) 23. heinäkuuta 2017 kello 14.20 (EEST)

text: En näe poistoperustetta, mutta ehkä jokin nykyisistä-entisistä-jako olisi paikallaan kuten härmäwikissäkin. --Höyhens (keskustelu) 23. heinäkuuta 2017 kello 17.32 (EEST)
replies: text: :Ihmettelen vaan miksi Suomi-Wikipedian pisin sivu käsittelee Italian kuntia. Eikös ne ole katsottavissa it-Wikistä? Suomalaisten poliitikkojen vaalilupauksista saisi paljon, paljon pidemmän ja kiinnostavamman sivun. --Risto hot sir (keskustelu) 24. heinäkuuta 2017 kello 02.31 (EEST)
replies: text: ::Wikipedia ei toimi noin, tämä on suomenkielinen Wikipedia, ei Suomen valtion Wikipedia. Sinulle on aiemmin huomautettu sitaattien ja aineistojen kuuluvan tiukasti oman kielensä projektiin, mutta Wikipedian sisältö, kuten Italian kunnat eivät ole kieleen sidottu asia, vaan kuuluvat suomenkieliseen Wikipediaan ihan yhtä lailla kuin italiankieliseenkin.--Fotogurachan (keskustelu) 24. heinäkuuta 2017 kello 10.06 (EEST)
Luettelon voisi pituutensa vuoksi jakaa osiin aakkosittain tai alueittain, mutta poistolle ei ole mitään syytä. Linkitettyjen artikkelien puuttuminen tai vähäiset latauskerrat eivät ole mitään poistoperusteita. Jos tämä pilkotaan osiin, niin jonkun pitäisi samalla tsekata läpi nuo siniset linkit, sillä niistä suuri osa johtaa väärille sivuille. --Risukarhi (keskustelu) 25. heinäkuuta 2017 kello 14.27 (EEST)

text: :Olen samalla kannalla. Artikkelin lukukertojen määrä ei ole hyväksyttävä peruste, koska jos näin olisi, sen perusteella voitaisiin poistella laadukkaitakin artikkeleita, mikä olisi haitallista tietosanakirjan kannalta. Riittävän lukukerran määrittely on pitkä tie, josta ei voida saavuttaa yksimielisyyttä. Jos Italian kuntien luettelointi katsottaisiin poistamisen arvoiseksi, johdonmukaisuuden nimissä muitakin kuntaluetteloita tulisi viedä poistoäänestykseen. Koska näin ei voi olla, järkevämpää olisi laittaa tämä luettelo pienempiin osiin mallineen avulla. -- Synkkis (keskustelu) 25. heinäkuuta 2017 kello 21.17 (EEST)
replies: text: ::Ei syytä poistaa, mutta voidaan jakaa pienemmiksi artikkeleiksi esimerkiksi en-wikissä tehtyyn tapaan. --Raksa123 (keskustelu) 3. elokuuta 2017 kello 21.56 (EEST)
replies: text: :::Eikö ketään mietitytä, että vasta 50:nneksi pisin Wp:n sivu (evoluutio) ei ole luettelo? --Risto hot sir (keskustelu) 3. elokuuta 2017 kello 23.06 (EEST)
replies: text: ::::"Wikipedian pisin artikkeli" on kyseenalainen kunnia, sillä kaikkein pisimpiä artikkeleita ei luultavasti jaksa kukaan lukea. Pitkät luettelot ovat siedettävämpiä, koska luettelosta on helpompi etsiä jotain yksittäistä tietoa. Tämä on tosin jo niin pitkä, että se alkaa olla luettelonakin epäkäytännöllinen ja kannattaisi siksi jakaa osiin. --Risukarhi (keskustelu) 8. elokuuta 2017 kello 14.58 (EEST)
Evoluutiota kylläkin on katsottu yli 80 000 kertaa (100 per päivä). --Risto hot sir (keskustelu) 8. elokuuta 2017 kello 17.26 (EEST)
Sivua ei tarvitse mielestäni poistaa, mutta se pitäisi sivulla olevan korjattava-mallineen sanoin jakaa osiin alueittain. Nykyinen on järkyttävän pituinen. --Pjoona11 (keskustelu) 13. elokuuta 2017 kello 11.20 (EEST)
thread_title:  Poistokeskustelu vuonna 2017 

message: Poistin poistokeskustelumallineen ja käänsin en-wikin version artikkelista, joka sisältää vain linkit provinssikohtaisiin luetteloihin. Jonkun Italian maantiedettä hallitsevan täytyisi vielä tarkistaa paikannimistö. Lisäksi täytyy harkita, tarvitaanko kuntaluetteloiden nimissä sanaa "provinssin". --Raksa123 (keskustelu) 19. elokuuta 2017 kello 17.58 (EEST)
replies: text: Italiankielinen luettelo olisi kyllä paremmin ajan tasalla sekä väkilukujen suhteen (11 vuotta uudempaa tietoa) että maakuntien suhteen (metropolikaupunkien perustamiseen liittyen on tehty muutoksia, viimeksi saarilla 1.1.2017). Yst. terv. --Huhdanjo (keskustelu) 20. elokuuta 2017 kello 11.47 (EEST)
thread_title:  Nimistön tarkistaminen 

message: Tein näihin luetteloihin (tällä hetkellä yksi luettelo pääluetteloa lukuun ottamatta) sopivan mallineen . Voiko metropolikaupunkeja sanoa maakunniksi? --Parantaja asiantuntija (keskustelu | muokkaukset) 20. elokuuta 2017 kello 10.26 (EEST)
replies: text: Artikkeli "lähti" nyt hyvään suuntaan, hyvä. Metropolikaupungit ovat hallinnollisesti samalla tasolla kuin maakunnat ja kaikki metropolikaupungit, lukuun ottamatta Cagliaria, ovat entisiä maakuntia. Termi on eri, mutta ne ovat rinnastettavissa esim. näissä luetteloissa. Luetteloissa pitää mainita erikseen "maakunnat ja metropolikaupungit". Tästä syystä on artikkeli "Italian maakunnat ja metropolikaupungit" ja malline "Italian alueet". Metropolialue on oma terminsä. Ja provinssi maakunta suomeksi.--Huhdanjo (keskustelu) 20. elokuuta 2017 kello 11.44 (EEST)
thread_title:  Malline:Italian kunnat